หุ้นปิดเช้า 980.65จุด
ดัชนีหุ้นภาคเช้าได้รับแรงหนุนจากกลุ่มพลังงานพยุงตลาด ปิดเช้า 980.65 จุด
4 ต.ค. 2553

ดัชนีหุ้นภาคเช้าได้รับแรงหนุนจากกลุ่มพลังงานพยุงตลาด ปิดเช้า 980.65 จุด
การซื้อขายหลักทรัพย์วันที่ 4 ต.ค. เปิดตลาดดัชนีพุ่งขึ้นไปทำสถิติใหม่ที่ 986.75 จุด แต่หลังจากนั้นเผชิญแรงขายทำกำไร จนเกือบเข้าไปอยู่ในแดนลบ แต่ยังได้หุ้นกลุ่มพลังงานหนุนตลาด พยุงดัชนีให้มาปิดตลาดในภาคเช้าได้ที่ 980.65 จุด บวก 2.07 จุด หรือ 0.21% มูลค่าการซื้อขาย 21,665.87 ล้านบาท นักวิเคราะห์ระบุว่า ในวันนี้หุ้นกลุ่มพลังงานจะเข้ามาหนุนดัชนีโดยรวม หลังจากรารคาน้ำมันดิบในสหรัฐฯ ปรับเพิ่มขึ้น โดยเมื่อวันศุกร์เข้าใกล้ 82 เหรียญสหรัฐ/บาร์เรล  ทั้งหนี้ หุ้นในกลุ่มพลังงาน นำโดยครอบครัว PTT ได้แก่ PTT PTTEP PTTCH และ PTTAR ปรับเพิ่มขึ้นกันถ้วยหน้า โดยเฉพาะ PTT ที่ราคาทะลุ 300 บาท ขึ้นไปยืนอยู่ที่ 305 ปรับเพิ่มขึ้น 8 บาท หรือ 2.69% ตามมาด้วย PTTEP อยู่ที่ 163 บาท เพิ่มขึ้น 5 บาท หรือ 3.16% ทั้งยังส่งผลให้ PTT13CB ปรับเพิ่มขึ้นถึง 21.82%  อย่างไรก็ตาม นักวิเคราะห์เตือนให้นักลงทุนระมัดระวังแรงขายทำกำไรระยะสั้้น เนื่องจากราคาหุ้นหลายตัวปรับตัวขึ้นมากแล้ว